[bookmark: _GoBack]Príloha č. 3 k Vyzve na predkladanie ponúk

ZMLUVA O DIELO
č.: .....................
uzatvorená podľa § 261 ods. 2 a § 536 a nasl. zákona č. 513/1991 Zb. Obchodného zákonníka v znení neskorších predpisov


I.
ZMLUVNÉ STRANY

1. Objednávateľ: 
Názov: 	Mesto Piešťany
Sídlo:  	Námestie SNP č. 3, 921 45 Piešťany
Štát:   	Slovenská republika
Zastúpený:  	Mgr. Peter Jančovič, PhD., primátor mesta 
IČO:  	00612031
DIČ:  	2020537893
Bankové spojenie: 	Všeobecná úverová banka, a. s.
IBAN: 	SK87 0200 0000 0000 3402 8212
BIC – kód banky:	KOMASK2X
Zástupca objednávateľa vo veciach 
a/ technických:	Ing. Ján Galba, Ing. Eva Pobjecká
b/ zmluvných:	Mgr. Monika Mackovjaková
Osoba zodpovedná za verejné obstarávanie: Ingrid Ličková


2. Zhotoviteľ: 
Názov:			
Sídlo:  			 
IČO:  			
IČ DPH:  		
Zapísaný: 		
			
Zastúpený:  		
IBAN:			
telefónne číslo: 	
e-mail: 		
Zástupca zhotoviteľa vo veciach
a/ technických	:	
b/ zmluvných:		


Zmluvné strany uzatvárajú túto zmluvu na základe výsledkov  vyhodnotenia ponúk zo dňa ................1), ktorým bolo zrealizované verejné obstarávanie: „Rekonštrukcia zdroja chladu pre Zimný štadión v Piešťanoch“ pre Mesto Piešťany a to postupom  zadávania zákazky s nízkou hodnotou na dodanie tovaru v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).	

_______________________________________________
1) 	dátum bude uvedený pred podpisom zmluvy (v štádiu predkladania ponúk, nebude tento údaj vypísaný)


Východiskové údaje:

Názov diela:        	Rekonštrukcia zdroja chladu pre Zimný štadión v Piešťanoch
Miesto realizácie diela:  	Zimný štadión, Hlboká 3115, 921 01 Piešťany 
Investor:            	Mesto Piešťany

II.
ÚVODNÉ USTANOVENIA

2.1 	Obchodné a zmluvné podmienky sa riadia slovenským právom a jednotlivé plnenia zákonom č. 513/1991 Zb. Obchodným zákonníkom v platnom znení a súvisiacimi právnymi predpismi. 
2.2	Pre účely tejto zmluvy o dielo sa zmluva o dielo označuje ako ,,zmluva“, objednávateľ a zhotoviteľ sa pre účely tejto zmluvy označujú ďalej spoločne aj ako „zmluvné strany“. 
2.3	Táto zmluva upravuje vzájomné práva a povinnosti zmluvných strán pri realizácii diela podľa čl. III. tejto zmluvy. 


III.
PREDMET  ZMLUVY

3.1	Zhotoviteľ sa zaväzuje vykonať pre objednávateľa vo vlastnom mene a na vlastnú zodpovednosť dielo, predmet ktorého je určený v nasledujúcich ustanoveniach tohto článku.
3.2	Objednávateľ sa zaväzuje dokončené a v súlade s touto zmluvou riadne zhotovené dielo od zhotoviteľa prevziať a zaplatiť mu za jeho vykonanie cenu dohodnutú v čl. V. tejto zmluvy, podľa platobných podmienok dojednaných v čl. VI. tejto zmluvy.
3.3	Predmetom tejto zmluvy je rekonštrukcia jestvujúceho nevyhovujúceho odparovacieho kondenzátora chladenia zimného štadióna v Piešťanoch za technológiu, ktorá bude kompatibilná s akoukoľvek (čpavkovou aj bez čpavkovou) technológiou vrátane dodávky a montáže súvisiacich zariadení potrebných k sprevádzkovaniu.
3.3.1	Realizácia rekonštrukcie bude obsahovať:
3.3.1.1	Inžiniering:
-	Obhliadka stavby
-	Zabezpečenie projektovej dokumentácie (PD) zhotoviteľom
-	Overenie PD Technickou inšpekciou Slovenskej republiky
-	Vystavenie revíznych správ a protokolov
-	Tlakové a tesnostné skúšky
-	Projekt skutočného vyhotovenia 
3.3.1.2	Materiál:
-	Chladiaca veža
-	Doskový kondenzátor
-	Náplň čpavku
-	Oceľové potrubia, armatúry, nádrže vrátane potrebných tesnení a iného spojovacieho materiál
-	Vodné čerpadlá 
-	Úpravňa vody
-	Meranie a regulácia a elektro

3.3.1.3	Práca:
-	Odčpavkovanie (presun čpavku)
-	Demontáž jestvujúceho odparovacieho kondenzátora vrátane jeho likvidácie
-	Osadenie novej chladiacej veže
-	Osadenie doskového vodou chladeného kondenzátora
-	Osadenie úpravne vody
-	Inštalácia potrebných potrubných rozvodov vody a NH3
-	Tlaková skúška potrubných rozvodov
-	Vákuovanie
-	Nátery
-	Plnenie čpavkom
-	Uvedenie do prevádzky
3.3.1.4	Dopravné, prepravné, ubytovacie náklady, režijné náklady.
3.3.2	Po zrealizovaní rekonštrukcie nového vodou chladeného kondenzátora a otvorenej chladiacej veže bude nová technológia menej náchylná na zanášanie a následné znižovanie chladiaceho výkonu zariadenia - návrh riešenia zvýši prevádzkovú bezpečnosť a  účinnosť výroby chladu aj v letných mesiacoch.
3.3.3	Predmet diela je vymedzený cenovou ponukou zhotoviteľa, ktorý tvorí neoddeliteľnú časť tejto zmluvy ako príloha č. 1.2)  
3.4	Všetky tovary musia byt dodané ako nové tovary - nie je prípustné dodať tovary repasované, použité a pod.
3.5	Zmluvné strany sa dohodli, že akékoľvek zmeny na diele oproti navrhnutému technickému riešeniu musia byť odsúhlasené štatutárnymi zástupcami oboch zmluvných strán formou písomného dodatku k tejto zmluve.
3.6 	Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.


IV.
ČAS PLNENIA

4.1 Termíny plnenia predmetu zmluvy v zmysle čl. III. sú nasledovné:
4.1.1	Termín začatia realizácie diela:  	
	dňom nadobudnutia účinnosti tejto zmluvy
[bookmark: _Hlk22030150]4.1.2	Termín ukončenia realizácie diela:  
90 kalendárnych dní odo dňa nadobudnutia účinnosti tejto zmluvy 
4.2	Ak    zhotoviteľ  pripraví  dielo  na    odovzdanie  pred dohodnutým    termínom,  zaväzuje   sa  objednávateľ  toto dielo prevziať  aj v skoršom ponúknutom termíne.
4.3	Dodržanie   času   plnenia  zo  strany  zhotoviteľa  je  závislé  od  riadneho a včasného  spolupôsobenia   objednávateľa   dohodnutého  v  tejto  zmluve.  Zhotoviteľ sa zaväzuje osobitnou písomnou formou vyzvať objednávateľa k prevzatiu riadne ukončeného diela. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so  splnením záväzku.
_________________________________________
2) 	k zmluve o dielo bude priložená cenová ponuka, ktorú predloží uchádzač vo svojej ponuke


V.
CENA  ZA DIELO

5.1	Cena za dielo je zostavená v súlade so zákonom č. 18/1996 Z. z. o cenách v znení neskorších predpisov a vyhlášky č. 87/1996 Z. z. v znení neskorších predpisov, ktorou sa tento zákon vykonáva a je špecifikovaná ako záväzná a maximálna. Zmena dojednanej ceny za dielo je prípustná len na základe písomného dodatku k tejto zmluve podpísaného štatutárnymi zástupcami zmluvných strán.

5.2	Celková cena za dielo podľa čl. III. a ďalších článkov tejto zmluvy predstavuje:3)

Cena bez DPH:	................. €	
DPH 20%:	................. €
Cena vrátane DPH:	 ................. € 
	
         slovom: ............................................................................................ EUR vrátane DPH

[bookmark: _Hlk40788798]5.3	V cene sú zahrnuté i náklady na dodávku, montáž a dopravu všetkých požadovaných zariadení uvedených v čl. III. ods. 3.3 tejto zmluvy, náklady na dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu, všetky priame i nepriame náklady súvisiace s predmetom tejto zmluvy, odvoz a poplatok za skládku, náklady na zabezpečenie súladu s požiadavkami ochrany životného prostredia a likvidácie odpadov, náklady spojené so zameraním a vypracovaním projektovej dokumentácie vrátane jej odsúhlasenia Technickou inšpekciou Slovenskej republiky, náklady s vypracovaním projektovej dokumentácie skutočného vyhotovenia, revíznych správ, protokolov, náklady spojené so spotrebou elektrickej energie a úžitkovej vody, náklady na záručný servis poskytovaný zhotoviteľom počas záručnej doby podľa čl. VII. ods. 7.6 tejto zmluvy, náklady na zaškolenie obsluhy a náklady súvisiace s odovzdaním kompletných príslušných dokumentov, ktoré si vyžaduje užívanie a prevádzkovanie predmetu zákazky v súlade s právnymi záväzkami a predpismi.
5.4	K zmene môže dôjsť:
5.4.1	v prípade akejkoľvek zmeny technického riešenia, rozšírenia alebo zúženia predmetu zmluvy nevyhnutného na riadne ukončenie diela, zisteného počas realizácie diela, ktoré objednávateľ nemohol predvídať ani pri vynaložení svojej maximálnej odbornej starostlivosti;
5.4.2	v prípade výskytu nepredvídateľných podmienok a z nich vyplývajúcich nákladov na zhotovenie diela zistených počas realizácie diela, ktoré objednávateľ nemohol predvídať ani pri vynaložení svojej maximálnej odbornej starostlivosti;
5.4.3		pri zmene zákonnej sadzby DPH.
5.5	Zhotoviteľ predloží zmeny zástupcom objednávateľa vo veciach technických na odsúhlasenie, pričom ten tieto odsúhlasí, prípadne vráti neodsúhlasené s odôvodnením nesúhlasu do 5 (piatich) dní od ich obdržania. Prípadná zmena odsúhlasená zo strany zástupcov objednávateľa vo veciach technických i zhotoviteľa bude podkladom pre zmenu zmluvnej ceny podľa ods. 5.2 tohto článku. Zhotoviteľ je povinný najneskôr do 5 pracovných dní od momentu, kedy sa o potrebe zmeny dozvedel, písomne (do podateľne objednávateľa alebo k rukám zástupcov objednávateľa vo veciach technických) oznámiť rozsah a charakter zmeny diela vrátane súpisu naviac dodávok a prác s ich predbežným ocenením vo výške ekonomicky oprávnených nákladov podľa zákona o cenách.
	
_____________________________________
3) uchádzač uvedie celkovú cenu za celý predmet zmluvy
VI.
PLATOBNÉ  PODMIENKY  A FAKTURÁCIA

6.1	Za dodané tovary a vykonané práce má povinnosť zhotoviteľ vystaviť faktúru a túto doručiť objednávateľovi, po písomnom odsúhlasení dodaných tovarov a vykonaných prác zástupcom objednávateľa vo veciach technických. Neoddeliteľnou súčasťou faktúry je súpis dodaných tovarov a vykonaných prác podpísaný zástupcami zhotoviteľa a objednávateľa vo veciach technických. Po odsúhlasení je faktúra splatná do 21 dní od jej doručenia objednávateľovi.
6.2	Faktúra musí obsahovať všetky náležitosti podľa zákona 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Faktúra  musí obsahovať najmä tieto údaje:
-	meno a adresu sídla, miesta podnikania prípadne prevádzkarne platiteľa, ktorý dodáva tovar alebo službu, a jeho identifikačné číslo pre daň, číslo účtu a IBAN,
-	meno a adresu sídla, miesta podnikania prípadne prevádzkarne alebo bydliska príjemcu tovaru alebo služby a jeho identifikačné číslo pre daň, ak mu je pridelené,
-	poradové číslo faktúry,
-	dátum, kedy bol tovar alebo služba dodaná, alebo dátum, kedy bola platba prijatá, ak tento dátum možno určiť a ak sa odlišuje od dátumu vyhotovenia faktúry,
-	dátum vyhotovenia faktúry,
	-	dátum splatnosti faktúry,
-	množstvo a druh dodaného tovaru alebo rozsah a druh dodanej služby,
-	základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene v eur,
-	uplatnenú sadzbu dane alebo údaj o oslobodení od dane,
-	výšku dane spolu v EUR, ktorá sa má zaplatiť,
-	sumu k úhrade v EUR,
-	meno osoby, ktorá faktúru vystavila,
-	pečiatka a podpis oprávnenej osoby.
6.2.1	Zhotoviteľ, ktorým  je zahraničná osoba z iného členského štátu Európskej únie a nie je zaregistrovaná ako platca DPH na území Slovenskej republiky, vystaví faktúru, v ktorej bude vyčíslená cena bez DPH v zmysle bodu 5.2, sadzba DPH: 0,00 EUR a cena celkom ................. EUR. Na faktúre bude uvedené: Oslobodené od DPH na základe REVERSE CHARGE. Objednávateľ v zmysle zákona č. 222/2004 Z. z. o dani z pridanej hodnoty v znení neskorších predpisov odvedie DPH v zmysle bodu 5.2 v základnej sadzbe 20% Daňovému úradu Slovenskej republiky.4)
6.3	Faktúra bude vyhotovená a doručená objednávateľovi v 3 rovnopisoch.
6.4	V prípade, že faktúra nebude obsahovať náležitosti uvedené v čl. 6.2 zmluvy, objednávateľ je oprávnený vrátiť ju zhotoviteľovi na doplnenie bez jej úhrady. Zhotoviteľ je povinný vystaviť novú opravenú, resp. doplnenú faktúru s novou lehotou splatnosti.

_____________________
4)	Ods. 6.2.1 bude v zmluve o dielo uvedený iba vtedy, ak zhotoviteľom bude zahraničná osoba z iného členského štátu Európskej únie v opačnom prípade ods. 6.2.1. nebude v zmluve o dielo uvedený.






VII.
ZÁRUČNÁ  DOBA – ZODPOVEDNOSŤ  ZA  VADY

7.1	Zhotoviteľ zodpovedá za to, že predmet tejto zmluvy je vykonaný podľa podmienok dojednaných v zmluve a že počas záručnej doby bude mať vlastnosti  dohodnuté v tejto zmluve. Zhotoviteľ zodpovedá za škody spôsobené objednávateľovi a tretím osobám, ktoré vznikli v súvislosti s činnosťou zhotoviteľa pri vykonávaní diela. 
7.2	Zhotoviteľ zodpovedá za vady, ktoré dielo má v čase jeho odovzdania a prevzatia objednávateľom. Za vady, ktoré vznikli po odovzdaní a prevzatí diela zodpovedá zhotoviteľ iba vtedy, ak boli spôsobené porušením jeho povinnosti.
7.3	Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ  ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
7.4	Záruka sa nevzťahuje na prípady násilného poškodenia diela, resp. poškodenia živelnou pohromou.
7.5	Záručná doba je 24 mesiacov. Záručná doba začína plynúť odo dňa protokolárneho odovzdania a prevzatia diela objednávateľom. Dielo bude počas záručnej doby spôsobilé na zmluvný účel a zachová si dohodnuté vlastnosti.
7.6	Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodplatne odstrániť vady diela. Zhotoviteľ sa zaväzuje vykonávať na vlastné náklady záručný servis a všetky opravy, ktoré je nutné vykonať výmenným spôsobom a to vrátane dodania náhradného dielu.
7.7	Zhotoviteľ sa zaväzuje vykonávať servisné zásahy podľa ods. 7.6 tejto zmluvy v rámci záručnej doby v pracovných dňoch a to najneskôr do 24 hodín od preukázateľného nahlásenia poruchy objednávateľom alebo užívateľom, ktorým je Športový hokejový klub 37 Piešťany, s.r.o., Hlboká 92, 921 01 Piešťany (ďalej len „užívateľ“). Preukázateľným nahlásením poruchy objednávateľom alebo užívateľom v záručnej dobe sa rozumie požiadavka na odstránenie poruchy do 10:00 h od ktorej plynie lehota na odstránenie závady, v prípade nahlásenia poruchy po 10:00 h plynie lehota na odstránenie závady od 8:00 h nasledujúceho pracovného dňa nahlásená na e-mailovú adresu zhotoviteľa ..........................5)
7.8	Zhotoviteľ sa zaväzuje odstrániť prípadné vady diela do 5 pracovných dní od uplatnenia oprávnenej písomnej reklamácie objednávateľa alebo užívateľa, prípadne vady odstrániť v čo najkratšom technicky možnom čase, nepresahujúcom vyššie uvedenú lehotu 5 pracovných dní. 
7.9	Ak sa ukáže, že vada diela počas záručnej doby je neodstrániteľná do 5 pracovných dní, zaväzuje sa zhotoviteľ dodať do 15 dní od zistenia tejto skutočnosti za vadnú časť diela náhradné bezvadné plnenie.
7.10	Objednávateľ sa zaväzuje, že prípadnú reklamáciu vady diela uplatní bezodkladne po jej zistení. Objednávateľ alebo užívateľ doručí reklamáciu vady diela formou e-mailu na adresu ...................6) zhotoviteľa uvedenú v čl. I. ods. 2. Za deň oznámenia vady diela zhotoviteľovi sa považuje deň doručenia e-mailu.

_____________________
5) a 6)	Uchádzač uvedie e-mailovú adresu, na ktorú budú písomné reklamácie a nahlásenia poruchy zasielané





VIII.
PODMIENKY  VYKONANIA DIELA
8.1	Zhotoviteľ sa zaväzuje vykonať dielo na svoje náklady a na svoje nebezpečenstvo. Zhotoviteľ splní svoju povinnosť vykonať dielo jeho riadnym ukončením a odovzdaním predmetu diela objednávateľovi formou písomného protokolu – zápisu o odovzdaní a prevzatí diela podľa čl. IX. tejto zmluvy.
8.2	Objednávateľ je povinný odovzdať priestory vypratané tak, aby zhotoviteľ mohol na ňom začať vykonávať dielo. 
8.3	Zhotoviteľ sa zaväzuje:
8.3.1	vykonať odbornú montáž (inštaláciu) oprávnenými osobami v zmysle príslušných všeobecne záväzných právnych predpisov a technických noriem. Odborné skúšky a revízie vyhradených technických zariadení musia byť vykonávané revíznymi technikmi v súlade s príslušným technologickým postupom a platnou legislatívou. 
8.3.2	zaškoliť obsluhujúci personál objednávateľa alebo užívateľa oprávnenými osobami – protokol o zaškolení bude súčasťou dokumentácie o odovzdaní a prevzatí diela.
8.4	Zhotoviteľ sa zaväzuje odovzdať objednávateľovi, najneskôr k termínu odovzdania a prevzatia diela, nevyhnutné doklady potrebné k prevádzkovaniu diela, resp. vyžadované budúcim užívateľom.
8.5	Zhotoviteľ zodpovedá za bezpečnosť a ochranu zdravia pri práci vlastných zamestnancov. Zhotoviteľ sa zaväzuje pri realizácii diela dodržiavať ustanovenia vyhlášky č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. 
8.6	Zhotoviteľ zodpovedá za čistotu a poriadok na mieste realizácie diela. Zhotoviteľ sa zaväzuje odstrániť na vlastné náklady odpady, vzniknuté v dôsledku jeho činnosti na riadenú skládku a doklad o tom doložiť objednávateľovi pri vystavení faktúry najneskôr však pri odovzdaní diela. 
8.7	Objednávateľ požaduje pri realizácii diela kontrolu plnenia za prítomnosti zhotoviteľa - zodpovednej osoby. Stretnutia bude organizovať zhotoviteľ na vopred dohodnutom mieste stretnutia. Kontrolných dní sa zúčastnia zástupcovia objednávateľa vo veciach technických a nimi prizvané osoby, zhotoviteľ a určení subdodávatelia. Zápis z kontrolného dňa zaisťuje objednávateľ. Závery z kontrolných dní sú pre obe strany záväzné, nemôžu však samé o sebe meniť alebo doplňovať ustanovenia tejto zmluvy. Objednávateľ je oprávnený kedykoľvek počas platnosti zmluvy, teda aj mimo kontrolných dní, prostredníctvom svojich oprávnených zástupcov, kontrolovať postup a kvalitu prác.
8.8	Objednávateľ zabezpečí pre zhotoviteľa možnosť napojenia na odber elektrickej energie a úžitkovej vody. Zhotoviteľ je však povinný pripojiť sa na potrebné média samostatným meraním a na vlastné náklady.


IX.
ODOVZDANIE  A  PREVZATIE  DIELA
9.1	O odovzdaní a prevzatí diela spíšu zmluvné strany preberací protokol – zápis o odovzdaní a prevzatí diela, ktorý bude obsahovať zhodnotenie dodávok a prác, súpis prípadných zistených vád, dohodnuté lehoty na ich odstránenie a prehlásenie objednávateľa, že dielo preberá, ako i ďalšie skutočnosti, ktoré sa pri tomto konaní dohodnú. 
9.2	Súčasne s odovzdaním diela odovzdá zhotoviteľ objednávateľovi:
	a)	certifikáty, atesty o kvalite, záručné listy, návody na obsluhu od materiálových súčastí použitých na diele, 
	b)	revízne správy,
	c)	protokol o zaškolení obsluhujúceho personálu objednávateľa resp. užívateľa
	d)	projektovú dokumentáciu odsúhlasenú Technickou inšpekciou Slovenskej republiky vrátane vyjadrenia Technickej inšpekcie Slovenskej republiky
	e)	projektovú dokumentáciu skutočného vyhotovenia
	f)	doklady o vyhotovení tlakových skúšok tesnosti
	V opačnom prípade má dielo vady brániace riadnemu užívaniu diela.
9.3	Zhotoviteľ je povinný pri odovzdaní diela usporiadať svoje stroje, zvyšný materiál a odpad na mieste realizácie diela tak, aby mohol objednávateľ dielo riadne prevziať a užívať. Miesto realizácie diela je zhotoviteľ povinný úplne vypratať a upraviť do termínu, ktorý je uvedený v zápise o odovzadaní a prevzatí diela.
9.4	Dielo má vady, ak
a) nie je dodané v požadovanej kvalite, alebo vykonanie diela nezodpovedá predmetu dohodnutému v tejto zmluve,
b) vykazuje nedorobky, t.j. nie je dodané v celom požadovanom rozsahu,
c) sú vady a nedostatky v predložených dokladoch, alebo
d) má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.
9.5	Ak pri preberaní diela objednávateľ zistí, že dielo má vady brániace riadnemu užívaniu, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Po dobu odstraňovania vád zistených pri odovzdávaní diela je zhotoviteľ v omeškaní s plnením predmetu zmluvy.
9.6	Dielo sa považuje za zhotoviteľom odovzdané a objednávateľom prevzaté dňom podpísania preberacieho protokolu -  zápisu o odovzdaní a prevzatí diela objednávateľom  a  zhotoviteľom v deň ukončenia preberacieho konania, pričom dňom podpísania preberacieho protokolu -  zápisu o odovzdaní a prevzatí diela zástupcami oboch zmluvných strán, prechádza zo zhotoviteľa na objednávateľa vlastnícke právo k dielu a nebezpečenstvo škody na diele.


X.
 SANKCIE
10.1	Ak zhotoviteľ neodovzdá dielo riadne vykonané podľa čl. III. tejto zmluvy v súlade s termínmi dojednanými v čl. IV. ods. 4.1 zmluvy, je povinný zaplatiť objednávateľovi zmluvnú pokutu vo výške 100,00 EUR (slovom: Jednosto EUR) za každý deň omeškania s odovzdaním diela.
10.2	Objednávateľ sa zaväzuje zaplatiť úrok z omeškania za oneskorenú úhradu riadne vystavenej a doručenej  faktúry v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka.
10.3	Ak zhotoviteľ neodstráni vady v termíne podľa čl. VII.  ods. 7.8 alebo 7.9 tejto zmluvy alebo nevykoná servisný zásah v termíne podľa čl. VII. ods. 7.7 tejto zmluvy, je povinný zaplatiť objednávateľovi zmluvnú pokutu vo výške 100,00 EUR (slovom: Jednosto EUR) za každý deň omeškania.
10.4	Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.
10.5	Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.
10.6	Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.  
10.7	Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri plnení tejto zmluvy, vzťahujú sa ust. §§ 373 – 386 Obchodného zákonníka v platnom znení.


XI.
ZÁNIK ZMLUVY, ODSTÚPENIE OD ZMLUVY
11.1		Objednávateľ môže odstúpiť od zmluvy, ak nastane niektorý z týchto prípadov, dohodnutých ako podstatné porušenie zmluvy zo strany zhotoviteľa:
11.1.1	prekročenie termínu ukončenia diela uvedeného v čl. IV. ods. 4.1.2 tejto  zmluvy  o viac ako 10 dní,
11.1.2	v prípadoch uvedených v § 19 ods. 1 písm. a) a b) zákona o verejnom obstarávaní.
11.2 	Zhotoviteľ môže odstúpiť od zmluvy, ak nastane niektorý z týchto prípadov, ktoré sú  podstatným porušením zmluvy zo strany objednávateľa:
11.2.1	ak objednávateľ bude meškať s poskytnutím spolupôsobenia podľa tejto zmluvy dlhšie ako 10 dní,
11.2.2 	v prípade omeškania úhrady faktúry o viac ako 30 dní, má zhotoviteľ právo odstúpiť od zmluvy.
11.3	Odstúpenie od zmluvy oznámi odstupujúca strana druhej strane písomne – doporučeným  listom do vlastných rúk. Účinky odstúpenia od zmluvy nastávajú dňom doručenia oznámenia  o odstúpení druhej strane.
11.4	V prípade prerušenia alebo pozastavenia dodávok a prác z dôvodov na strane objednávateľa trvajúcich  dlhšie ako 7 kalendárnych dní, je zhotoviteľ oprávnený požadovať predĺženie termínu  ukončenia diela o dobu ich prerušenia alebo pozastavenia.

XII.
 VYŠŠIA MOC
12.1	Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, teroristický útok, atď.
12.2	Ak sa splnenie tejto zmluvy stane nemožným do 6 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

                                                                            XIII.
 VŠEOBECNÉ USTANOVENIA
13.1	Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa,   pokynmi objednávateľa, zápismi a dohodami oprávnených zamestnancov zmluvných strán a   rozhodnutiami a vyjadreniami dotknutých správnych orgánov.
13.2	Zmluvné strany sa zaväzujú riešiť spory vyplývajúce z tejto zmluvy formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd. 
13.3 	Zmluvné strany sa dohodli na písomnej forme právnych úkonov. Písomnosti týkajúce sa tejto zmluvy si budú zmluvné strany doručovať na adresy uvedené v čl. I. tejto zmluvy. Ak sa zásielka vráti odosielajúcej zmluvnej strane ako zásielka neprevzatá, bude sa považovať za doručenú dňom kedy bola takto vrátená. V záujme predísť zbytočným komplikáciám pri doručovaní písomností, zaväzujú sa zmluvné strany informovať sa navzájom o akejkoľvek zmene niektorého z identifikačných údajov.
13.4 	Objednávateľ a zhotoviteľ sa zaväzujú, že obchodné a technické informácie, ktoré im boli zverené ako zmluvným partnerom nesprístupnia tretím osobám bez písomného súhlasu dotknutej osoby, alebo tieto informácie nepoužijú pre iné účely, ako pre plnenie podmienok tejto zmluvy, to neplatí ak ide o plnenie povinností objednávateľa v zmysle zákona o slobodnom prístupe k informáciám.


                                                                           XIV. 
ZÁVEREČNÉ USTANOVENIA
14.1	Zmluva nadobúda platnosť  dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.
14.2	Právne vzťahy, ktoré nie sú v tejto zmluve výslovne upravené sa budú riadiť príslušnými ustanoveniami Obchodného zákonníka a súvisiacich predpisov.
14.3	Neoddeliteľnou súčasťou tejto zmluvy je príloha: 
- 	č. 1  	Cenová ponuka zhotoviteľa zo dňa ............
14.4 	Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak  súhlasu s celým jej obsahom ju vlastnoručne podpísali na to oprávnení zástupcovia zmluvných strán.
14.5 	Zmluvu možno zmeniť alebo doplniť len formou písomných vzostupne číslovaných dodatkov, a to po predchádzajúcej dohode zmluvných strán.
14.6	Táto zmluva je vypracovaná v piatich vyhotoveniach, z ktorých štyri si ponechá objednávateľ a jedno zhotoviteľ.

v Piešťanoch, dňa .........................	v ........................., dňa ....................

Objednávateľ:	Zhotoviteľ:





.................................................                                         ..........................................................
Mesto Piešťany                                                          	
Mgr. Peter Jančovič, PhD.                                                        
primátor mesta Piešťany
______________________________________
7)  Uchádzač uvedie dátum vyhotovenia cenovej ponuky
______________________________________________________________________
Zmluva o dielo: „Rekonštrukcia zdroja chladu pre Zimný štadión v Piešťanoch“

